નવી દિલ્હી : ચૂંટણીપંચને પૂછવામાં આવે છે કે સમગ્ર દેશમાં કયું રાજ્ય એવું છે જેમાં મુક્ત અને ન્યાયી ચૂંટણીઓ યોજવાની કવાયત સૌથી કઠિન રહે છે. તો જવાબ એક જ હોઇ શકે-ઉત્તરપ્રદેશ! ઉત્તરપ્રદેશ એ એવું રાજ્ય છે જે ભારતના ઉથલપાથલ થતા, પરિવર્તન પામતા કે ઉન્નતિ-અવનીતિની દિશા બદલતા રાજકારણનું એપિસેન્ટર છે. આજ સુધી ભારતના વડા પ્રધાનોમાં સૌથી વધારે આ જ પ્રદેશમાંથી આવેલા છે. વિસ્તાર અને વિવિધતાની સાથે વિચિત્રતામાં પણ આ રાજ્યની સરખામણી બીજા કોઇ રાજ્ય સાથે થઇ શકે તેમ નથી.